TKN ร่วมเปิดตัวพรีเซนเตอร์ใหม่แฟนคลับให้การตอบรับล้นหลาม
TKN ร่วมเปิดตัวพรีเซนเตอร์ใหม่ “GOT7” ศิลปินชื่อดังจากประเทศเกาหลีขวัญใจวัยรุ่นชาวเอเชียและคนไทย แฟนคลับให้การตอบรับล้นหลาม
7 ก.พ. 2560


นายอิทธิพัทธ์ พีระเดชาพันธ์ (ที่ 3 จากซ้าย) ประธานเจ้าหน้าที่บริหาร บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ร่วมเปิดตัวพรีเซนเตอร์ใหม่ “GOT7” ศิลปินชื่อดังจากประเทศเกาหลีขวัญใจวัยรุ่นชาวเอเชียและคนไทย ณ ลานพาร์คพารากอน ศูนย์การค้าสยามพารากอนในวันที่ 4 ก.พ.ที่ผ่านมา ซึ่งได้รับการตอบรับจากแฟนคลับเป็นจำนวนมาก โดยการเปิดตัว GOT7 ในครั้งนี้เป็นหนึ่งในแคมเปญใหญ่ของปี2560 ที่บริษัทใช้งบกว่า 50 ล้านบาทในการจัดกิจกรรมกับแฟนคลับทั่วประเทศ รวมถึงจะใช้กลยุทธ์การตลาดแบบครบวงจรหรือ 360 องศา รวมถึงการสนับสนุนคอนเสิร์ตในรูปแบบใหม่ครั้งแรกในประเทศไทย ที่จะเปิดเผยรายละเอียดเร็วๆ นี้